CELEX: 62006CA0372
Language: et
Date: 2007-12-13 00:00:00
Title: Kohtuasi C-372/06: Euroopa Kohtu (neljas koda) 13. detsembri 2007 . aasta otsus (VAT and Duties Tribunal, London — Ühendkuningriik — Eelotsusetaotlus) — Asda Stores Ltd versus The Commissioners of Her Majesty's Revenue & Customs (Ühenduse tolliseadustik — Rakendusmeetmed — Määrus (EMÜ) nr 2454/93 — Lisa 11 — Kauba mittesooduspäritolu — Televisiooni vastuvõtuseadmed — Mõiste oluline töötlemine või töö — Lisandväärtuse kriteerium — Kehtivus ja tõlgendamine — EMÜ-Türgi assotsiatsioonileping — Assotsiatsiooninõukogu otsus nr 1/95 — Vahetu õigusmõju — Tõlgendamine)

23.2.2008   
            
            
               ET
            
            
               Euroopa Liidu Teataja
            
            
               C 51/21
            
         Euroopa Kohtu (neljas koda) 13. detsembri 2007. aasta otsus (VAT and Duties Tribunal, London — Ühendkuningriik — Eelotsusetaotlus) — Asda Stores Ltd versus The Commissioners of Her Majesty's Revenue & Customs
   (Kohtuasi C-372/06) (1)
   
   (Ühenduse tolliseadustik - Rakendusmeetmed - Määrus (EMÜ) nr 2454/93 - Lisa 11 - Kauba mittesooduspäritolu - Televisiooni vastuvõtuseadmed - Mõiste „oluline töötlemine või töö’ - Lisandväärtuse kriteerium - Kehtivus ja tõlgendamine - EMÜ-Türgi assotsiatsioonileping - Assotsiatsiooninõukogu otsus nr 1/95 - Vahetu õigusmõju - Tõlgendamine)
   (2008/C 51/33)
   Kohtumenetluse keel: inglise
   Eelotsusetaotluse esitanud kohus
   VAT and Duties Tribunal, London
   Põhikohtuasja pooled
   
      Hageja: Asda Stores Ltd
   
      Kostja: The Commissioners of Her Majesty's Revenue & Customs
   Kohtuasja ese
   Eelotsusetaotlus — VAT and Duties Tribunal, London — Komisjoni 2. juuli 1993. aasta määruse (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (EÜT L 253, lk 1; ELT eriväljaanne 02/06, lk 3), lisa 11 kehtivus — Kauba mittesooduspäritolu kindlaksmääramise kriteeriumid — Türgis valmistatud telerid, mille koostises on Hiina või Korea päritolu elektronkiiretorud
   Resolutiivosa
   
               1.
            
            
               Esimese küsimuse analüüsi tulemusel ei ilmnenud ühtegi asjaolu, mis võiks mõjutada komisjoni 2. juuli 1993. aasta määruse (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik, lisas 11 toodud, kombineeritud nomenklatuuri rubriigi 8528 kolmanda veeru sätete kehtivust.
            
         
               2.
            
            
               Määruse nr 2454/93 lisas 11 toodud kombineeritud nomenklatuuri rubriigi 8528 kolmanda veeru sätteid tuleb tõlgendada nii, et põhikohtuasja asjaolude taolistel tingimustel valmistatavate värvitelerite lisandväärtuse arvutamisel ei tule eraldiseisva osa nagu rung mittesooduspäritolu eraldi kindlaks määrata.
            
         
               3.
            
            
               EMÜ-Türgi assotsiatsiooninõukogu 22. detsembri 1995. aasta otsuse nr 1/95 (tolliliidu lõppetapi rakendamise kohta) artiklil 44 koosmõjus lepingu, millega loodi assotsiatsioon Euroopa Majandusühenduse ja Türgi vahel ning millele kirjutasid 12. septembril 1963 Ankaras alla ühelt poolt Türgi Vabariik ning teiselt poolt EMÜ liikmesriigid ja ühendus ning mis sõlmiti, kiideti heaks ja kinnitati ühenduse nimel nõukogu 23. detsembri 1963. aasta otsusega 64/732/EMÜ, 23. novembril 1970 Brüsselis allkirjastatud ning nõukogu 19. detsembri 1972. aasta määrusega (EMÜ) nr 2760/72 ühenduse nimel sõlmitud, heaks kiidetud ja kinnitatud lisaprotokolli artikli 47 lõigetega 1–3 ja otsuse nr 1/95 artiklitega 45 ja 46 ei ole vahetut õigusmõju siseriiklikes kohtutes ja seega ei anna nad ettevõtjatele õigust tugineda nende sätete rikkumisele selleks, et vaidlustada selliste dumpinguvastaste tollimaksude maksmise kohustus, mida nad muidu peaksid tasuma.
            
         
               4.
            
            
               Otsuse nr 1/95 artiklit 47 tuleb tõlgendada nii, et see ei nõua, et ettevõtjatele tehtaks teatavaks see informatsioon, mille dumpinguvastaseid meetmeid võtnud lepinguosalised peavad otsuse nr 1/95 artikli 46 alusel esitama tolliidu ühiskomiteele või lisaprotokolli artikli 47 lõike 2 alusel assotsiatsiooninõukogule.
            
         
      (1)  ELT C 294, 2.12.2006.